**ΔΕΛΤΙΟ ΤΥΠΟΥ**

Η Περιφερειακή Διεύθυνση Α'& Β΄θμιας Εκπαίδευσης Νοτίου Αιγαίου

Η Διεύθυνση Β΄θμιας Εκπαίδευσης Κυκλάδων

Το Κέντρο Συμβουλευτικής & Προσανατολισμού Ερμούπολης

**ΔΙΟΡΓΑΝΩΝΟΥΝ**

**ΔΙΗΜΕΡΙΔΑ ΕΠΑΓΓΕΛΜΑΤΙΚΟΥ ΠΡΟΣΑΝΑΤΟΛΙΣΜΟΥ**

**Πνευματικό Κέντρο Ερμούπολης στις 27-28 Απριλίου 2018**

Το **ΚΕΣΥΠ** - **Κέντρο Συμβουλευτικής & Προσανατολισμού Ερμούπολης** της **Διεύθυνσης Β΄ θμιας Εκπαίδευσης Κυκλάδων**,σε συνεργασία με την **Περιφερειακή Διεύθυνση Α' & Β΄ θμιας Εκπαίδευσης Νοτίου Αιγαίου**, διοργανώνουν διημερίδα Επαγγελματικού προσανατολισμού στην Ερμούπολη της Σύρου, στο Πνευματικό Κέντρο Δήμου Σύρου, στις 27-28 Απριλίου 2018, με θέμα:

**Σπουδές - Επαγγελματικές προοπτικές στην Ελλάδα και στον Κόσμο.**

Η εκδήλωση απευθύνεται κυρίως σε μαθητές και τις οικογένειές τους με σκοπό να προσπαθήσει να δώσει απαντήσεις στους προβληματισμούς τους που αφορούν τις ορθές επιλογές σπουδών και τη σύνδεσή τους με την επαγγελματική αποκατάσταση.

Σε ένα κόσμο που διαρκώς μεταβάλλεται και σε ένα τοπικό περιβάλλον βεβαρημένο από την οικονομική και κοινωνική κρίση όπου οι αγωνίες και οι προβληματισμοί εντείνονται, οι αποφάσεις χρειάζεται να στηριχθούν σε ορθολογικές αποτιμήσεις της σημερινής και της αυριανής κατάστασης.

Προς αυτή την κατεύθυνση προσκαλέσαμε μια σειρά από εκπροσώπους Πανεπιστημιακών, Αξιωματούχους της Αστυνομίας και του Λιμενικού Σώματος, του Εμπορικού Ναυτικού, του τομέα Υγείας, του Εμπορικού και Επαγγελματικού Επιμελητηρίου Κυκλάδων και εκπροσώπους της πολιτικής ηγεσίας του Υπουργείου Παιδείας, Έρευνας και Θρησκευμάτων, με την ιδιαίτερη παρουσία του Υφυπουργού Παιδείας κ. Μπαξεβανάκη.

**ΠΡΟΓΡΑΜΜΑ ΔΙΗΜΕΡΙΔΑΣ**

**Παρασκευή 27-4-018 - Πνευματικό Κέντρο Ερμούπολης, ώρα έναρξης: 18:00**

- Υφυπουργός Παιδείας, Έρευνας και Θρησκευμάτων:

Μπαξεβανάκης Δημήτρης

- Εμπορικό και Επιχειρηματικό Επιμελητήριο Κυκλάδων:

Μαραγκός Αντώνης

- Αναπληρωτής Διευθυντής Ακαδημίας Εμπορικού Ναυτικού Σύρου:

Δούναβης Γεώργιος

- Διοικητής 6ης Περιφερειακής Διοίκησης Λιμενικού Σώματος - Ακτοφυλακής:

Γκίζης Ιάκωβος

- Διοικητής Αστυνομικού Τμήματος Σύρου:

Μάτσικας Κωνσταντίνος

**Σάββατο 28-4-018 - Πνευματικό Κέντρο Ερμούπολης, ώρα έναρξης: 10:30**

- Προϊστάμενος Διεύθυνσης Επαγγελματικής Εκπαίδευσης του Υπ.Π.Ε.Θ. :

Μουστάκας Γιώργος

- Νοσηλευτής Νοσοκομείου Σύρου:

Ευκαρπίδης Απόστολος

- Αναπληρωτής Διευθυντής του Τμήματος Μηχανικών Σχεδίασης Προϊόντων και

Συστημάτων Πανεπιστημίου Αιγαίου: Γαβαλάς Δαμιανός

- Επιστημονικός Υπεύθυνος Μονάδας Καινοτομίας & Επιχειρηματικότητας

Καθηγητής ΕΜΠ: Καλογήρου Ιωάννης

- Αντιπρόεδρος Δ.Σ. "Ελεύθερο Λογισμικό και Λογισμικό Ανοικτού Κώδικα" ΕΛΛΑΚ -

Ερευνητής ΕΜΠ: Καρούνος Θεόδωρος

Ευελπιστούμε ο καθένας εξ αυτών να παρουσιάσει μία εναργή εικόνα του τομέα του και να εκτιμήσει τις μελλούμενες επαγγελματικές προοπτικές, όπως επίσης να θιγεί το φαινόμενο της φυγής των ελλήνων επιστημόνων στην αλλοδαπή. Χρήσιμα επίσης συμπεράσματα θα προκύψουν μέσα από τις συζητήσεις και παρεμβάσεις του ακροατηρίου.

Ερμούπολη, 20-4-2018